Posted by: SP | 2009/10/08
Ek en my man is nog maar kort getroud en wil nie nou al kinders hê nie. Op die oomblik gebruik ons kondome, maar ek wil graag weet wat is die alternatiewe wat ons aan kan dink. Ek wil nie op die pil of die inspuiting gaan nie. Wat is die beste en mees effektiefste voorbehoedmiddel (behalwe die pil en inspuiting)?
As jy nie die pil of inspuiting wil gebruik nie, is 'n intra uterine apparaat (IUD)of Mirena (IUD met progesteroon in wat net lokaal in die uterus werk) dalk die oplossing vir julle.
Die risiko vir infeksie is klein as jy nie geneig is om gedurig vaginale infeksies te kry nie.
Mens kry ook voorbehoed plakkers maar dit het maar dieselfde effek as die pil/inspuiting - werk sistemies (word in die bloedstroom opgeneem).